b'\n_START_ARTICLE_\nP\xc3\xb5ltsamaa saksa kalmistu\n_START_PARAGRAPH_\nP\xc3\xb5ltsamaa saksa kalmistu on kalmistu P\xc3\xb5ltsamaa kihelkonnas Viljandimaal, t\xc3\xa4nap\xc3\xa4evase haldusjaotuse j\xc3\xa4rgi P\xc3\xb5ltsamaa linnas J\xc3\xb5geva maakonnas.\n_START_SECTION_\nAjalugu\n_START_PARAGRAPH_\nUus kalmistu v\xc3\xb5eti arvatavasti kasutusele 1770. aastatel, kuna kihelkonna senine kalmistu oli saamas t\xc3\xa4is ning oli tekkinud vajadus uute kalmistute j\xc3\xa4rele. Kihelkonna kalmistu jaoks andis Uue-P\xc3\xb5ltsamaa m\xc3\xb5is maad m\xc3\xb5isast ida poole praeguse linna kirdeserval. Saksa koguduseliikmete jaoks andis Vana-P\xc3\xb5ltsamaa m\xc3\xb5is aga maa hoopis teise kanti, m\xc3\xb5isast edelasse praeguse linna edelaserval. _NEWLINE_Esimene matus oli kalmistul 1771. aastal. 19. sajandi algul p\xc3\xbcstitati kalmistule Vana-P\xc3\xb5ltsamaa m\xc3\xb5isa klassitsistlikus stiilis Eestis haruldase \xc3\xbcmara p\xc3\xb5hiplaaniga matusekabel. Kalmistule on maetud veel 20. sajandi keskel, praegu on kalmistu kasutamata.'